ബണ്ടല്ല തകര്ന്നത് ചങ്കാണ്! 440 ഏക്കര് മട വീണ കാഴ്ച കുട്ടനാട്: കര്ഷകരുടെ മാസങ്ങള് നീണ്ട അധ്വാനവും കാത്തിരിപ്പും സ്വപ്നവും ഏതാനും മിനിറ്റുകള്ക്കൊണ്ട് വെള്ളത്തില് മുങ്ങി. കുട്ടനാട്ടില് കൊയ്ത്തിനു പാകമായ പാടശേഖരത്തു മടവീണതു കണ്ട് നെഞ്ചു തകര്ന്നു നില്ക്കുകയാണ് കര്ഷകര്. 400 ഏക്കര് വരുന്ന പാടത്താണ് മട വീണത്. രണ്ടാം കൃഷി പൂര്ണമായും നശിച്ചു.ചെറുതന തേവേരി തണ്ടപ്ര പാടശേഖരത്താണ് ഇന്നു പുലര്ച്ചെ മൂന്നോടെ മടവീഴ്ച ഉണ്ടായത്. 400 ഏക്കര് ഉള്ള പാടശേഖരത്ത് നെല്ച്ചെടികള് കൊയ്ത്തിനു പകമായിട്ട് പത്തുദിവസം കഴിഞ്ഞിരുന്നു. മഴയും വെള്ളപ്പൊക്കവും കാരണമാണ് ഇവിടെ കൊയ്ത്തു വൈകിയത്. ഇവിടുത്തെ രണ്ടാം കൃഷി പൂര്ണമായും നശിച്ച സ്ഥിതിതിയാണ്. 220 കര്ഷകരാണ് ഈ പാടശേഖരത്ത് ഉള്ളത്. ഇവരുടെ അധ്വാനവും പ്രതീക്ഷയുമാണ് മടവീഴ്ചയില് നിലയില്ലാക്കയത്തിലായത്.മടവീഴ്ച ഉണ്ടായ ഭാഗം അടയ്ക്കാനുള്ള ശ്രമത്തിലാണ് മണിക്കൂറുകളായി കര്ഷകര്. കഴിഞ്ഞ പ്രളയത്തിലും ഈ പാടശേഖരത്ത് മടവീഴ്ച ഉണ്ടായതായി കര്ഷകര് പറഞ്ഞു. പുറം ബണ്ട് ശക്തിപ്പെടുത്തണമെന്നത് അടക്കമുള്ള ആവശ്യങ്ങള് അന്നേ ഉയര്ന്നിരുന്നെങ്കിലും ഫലപ്രദമായ നടപടികള് ഉണ്ടാകാതിരുന്നതിന്റെ ഫലമാണ് ഇത്തണ വീണ്ടും മടവീഴ്ചയുണ്ടായതെന്നാണ് കര്ഷകരുടെ ആരോപണം. ഇനിയെങ്കിലും കര്ഷകര്ക്ക് ആശ്വാസകരമായ നടപടിയും നഷ്ടപരിഹാരവും നല്കാന് അധികൃതര് തയാറാകണമെന്ന് കര്ഷകര് ആവശ്യപ്പെട്ടു.